To πρόγραμμα της περιοδείας Μητσοτάκη σε Ηράκλειο και Λασίθι

Ο Πρόεδρος της Νέας Δημοκρατίας, κ. Κυριάκος Μητσοτάκης θα πραγματοποιήσει αύριο, Πέμπτη 19 Ιουλίου, περιοδεία στους νομούς Λασιθίου και Ηρακλείου.
Το πρωί ο κ. Μητσοτάκης θα βρίσκεται στη Σητεία και θα έχει συνάντηση με στελέχη της Τοπικής Αυτοδιοίκησης και με παραγωγικούς και επιστημονικούς φορείς της περιοχής.
Στη συνέχεια θα μεταβεί στην Ιεράπετρα, όπου θα επισκεφθεί τον Μητροπολίτη Ιεραπύτνης και Σητείας κ. Κύριλλο. Ακολούθως, θα βρεθεί στο Δημαρχείο της Ιεράπετρας, όπου θα συμμετάσχει σε σύσκεψη με εκπροσώπους φορέων της Κρήτης με θέμα: «Λειψυδρία στην Κρήτη – Δίνουμε Λύσεις».
Το μεσημέρι ο Πρόεδρος της Νέας Δημοκρατίας θα είναι στον Άγιο Νικόλαο όπου και θα συναντηθεί με φορείς της περιοχής.
Το απόγευμα θα μεταβεί στο Οροπέδιο Λασιθίου και θα ανακηρυχθεί επίτιμος δημότης της πόλης.
Στις 19:30 ο κ. Μητσοτάκης θα παραχωρήσει συνέντευξη Τύπου στα τοπικά Μ.Μ.Ε. (Ξενοδοχείο Ibis Styles Heraklion Central).
Τέλος θα παραστεί στο Γάζι Ηρακλείου σε εκδήλωση για την ονοματοδοσία οδού «Κωνσταντίνου Μητσοτάκη».